কলকাতার সিনেপ্রেমীদের চিনা ফিল্মের বাসনা মেটাতে এবার নন্দনে চাইনিজ ফিল্ম ফেস্টিভ্যাল। ছবি দেখার পাশাপাশি দুই দেশের মধ্যে সম্পর্কের উন্নতি ঘটাবে এই উত্সব। হাজির চাইনিজ কনসাল জেনারেল মা ঝানউ। উপস্থিত ছিলেন ঋতুপর্ণা সেনগুপ্ত।
 ওয়েব ডেস্ক:কলকাতার সিনেপ্রেমীদের চিনা ফিল্মের বাসনা মেটাতে এবার নন্দনে চাইনিজ ফিল্ম ফেস্টিভ্যাল। ছবি দেখার পাশাপাশি দুই দেশের মধ্যে সম্পর্কের উন্নতি ঘটাবে এই উত্সব। হাজির চাইনিজ কনসাল জেনারেল মা ঝানউ। উপস্থিত ছিলেন ঋতুপর্ণা সেনগুপ্ত। নন্দনে শুরু হয়ে গেল চাইনিজ ফিল্ম ফেস্টিভ্যাল। এমন একটি আন্তর্জাতিক ফিল্মোত্‍সব যা প্রতিবেশী দুই দেশের মধ্যে গড়ে তুলবে ভ্রাতৃত্বের বন্ধন। এমন দুই দেশ যাদের আছে হাজার বছরের বেশি প্রাচীন ইতিহাস। সারা পৃথিবীতে যে নৃশংসতা চলছে, শিল্প ও শিল্পীসত্তাই আনতে পারে শান্তির বার্তা। এমনটাই মনে করেন ঋতুপর্ণা সেনগুপ্ত। এক সপ্তাহব্যাপী এই উত্সবে দেখানো হবে সাংহাই কলিং থেকে দ্য লাস্ট এম্পেরারের মতো আটটি চীনা ছবি। সিনেমাপ্রেমী কলকাতার কাছে এর চেয়ে বেশি আনন্দের কী বা হতে পারে? ল্যাপটপ ছেড়ে বড় পর্দায় চীনা ছবি দেখা অভিজ্ঞতাই অন্যরকম।